Viisa  Eesti kodanikul on Myanmar'i Liidu külastamiseks vajalik viisa olemasolu. Turismiviisasid on kahte sorti  paketireisijatele ja individuaalreisijatele. Viisa saamiseks on kolm võimalust. Kõige lollikindlam on taotleda viisat  kas siis posti teel mõnest Euroopas asuvast saatkonnast (London, Stockholm) või siis Bangkokis, mis on kõige tõenäolisem transiitpunkt Myanmari reisimisel. Kolmas ning mugavaim variant on hiljuti käivitatud e-viisa projekt  viisat saab taotleda Internetis, selle suureks miinuseks on aga teenuse ebastabiilsus. Reeglina väljastatakse viisa maksimaalse kohalolekuga 4 nädalat (ületamise eest tuleb tasuda trahvi), ühekordse sisenemisega ning kehtivusega 3 kuud. Viisalõiv jääb nii 20-30 USD kanti. Ooteajad on  suhteliselt lühikesed, hea õnne korral saab näiteks Bangkokis viisa kätte ühe päevaga. Tuleb arvestada, et Myanmari saab siseneda vaid kindlatest piiripunktidest ning kes plaanivad maad mööda riiki sõita, peaksid eelnevalt kindlasti korralikku uurimistööd tegema.